CELEX: 31999R2256
Language: hr
Date: 1999-10-25 00:00:00
Title: Uredba Komisije (EZ) br. 2256/1999 od 25. listopada 1999. o izmjeni Uredbe (EZ) br. 1621/1999 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu potpore za uzgoj grožđa za proizvodnju određenih sorata suhoga grožđa

03/Sv. 026
            
            
               HR
            
            
               Službeni list Europske unije
            
            
               82
            
         31999R2256
   
               L 275/13
            
            
               SLUŽBENI LIST EUROPSKE UNIJE
            
            
               25.10.1999.
            
         
      UREDBA KOMISIJE (EZ) br. 2256/1999
   od 25. listopada 1999.
   o izmjeni Uredbe (EZ) br. 1621/1999 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu potpore za uzgoj grožđa za proizvodnju određenih sorata suhoga grožđa
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađenih proizvoda od voća i povrća (1), kako je izmijenjena Uredbom (EZ) br. 2199/97 (2), a posebno njezin članak 7. stavak 5.,
   budući da:
   
               (1)
            
            
               Članak 13. stavak 2. točka (c) Uredbe Komisije (EZ) br. 1621/1999 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu potpore za uzgoj grožđa za proizvodnju određenih sorata suhoga grožđa (3) određuje rok za sklapanje ugovora za tržišnu godinu 1999./2000. do 15. listopada 1999. Taj se rok pokazao prekratkim, posebno u nekim regijama Zajednice gdje ne postoje organizacije proizvođača. U takvim okolnostima, navedeni rok mora se vratiti na 1. studenoga 1999.
            
         
               (2)
            
            
               Mjere utvrđene ovom Uredbom u skladu su s mišljenjem Upravljačkog odbora za proizvode prerađene od voća i povrća,
            
         DONIJELA JE OVU UREDBU:
   Članak 1.
   Članak 13. stavak 2. točka (c) Uredbe Komisije (EZ) br. 1621/1999 zamjenjuje se sljedećim:
   
               „(c)
            
            
               ugovore kako je predviđeno u članku 5. potpisuju proizvođači ili organizacije proizvođača, uključujući one navedene u točki (a) ovog članka, i prerađivači koji su predali zahtjeve za unos u bazu podataka; ugovori za tržišne godine 1999./2000. i 2000./2001. sklapaju se do 1. studenoga 1999., odnosno do 1. rujna 2000.”
            
         Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 1999.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 297, 21.11.1996., str. 29.
   
      (2)  SL L 303, 6.11.1997., str. 1.
   
      (3)  SL L 192, 24.7.1999., str. 21.